Landsvirkjun skilaði 11 milljarða hagnaði á síðasta ári Aðalsteinn Kjartansson skrifar 20. febrúar 2016 10:19 Ragna Árnadóttir aðstoðarforstjóri og Hörður Arnarson , forstjóri Landsvirkjunar . Vísir / Vilhelm Nettó skuldir Landsvirkjunar lækkuðu um 26 milljarða króna á síðasta ári . Þetta kemur fram í nýjum ársreikningi fyrirtækisins . Hagnaður fyrirtæksisins nam jafnvirði 10,8 milljarða króna eða 84,2 milljónum dollara , samanborið við 78,4 milljónir dollara árið áður . Þrátt fyrir aukinn hagnað sýnir ársreikningurinn að rekstrartekjur drógust saman . Það gerði rekstrar - og viðhaldskostnaður einnig . Rekstrarhagnaður fyrirtækisins því 206 milljónir dollara 2015 samanborið við 218 milljónir árið á undan . Rekstrarhagnaður var því um 12 milljónum dollara lægri áið 2015 en árið áður . Ákvörðun um arðgreiðslur til eigenda fyrirtækisins , ríkissjóðs , verða ákveðnar á aðalfundi en þangað til verður hagnaði fyrirtæksisins á síðasta ári færður til hækkunar á eigin fé .